మహారాజుగారి రయిలుబండి – ఈమాట
మూలం: ఎ. ముత్తులింగం
అనువాదాలు» కథలు» జూన్ 2017
అనుకోకుండా జరిగిందది.
సెల్వనాయగం సర్ ఇంట్లో ఉండాల్సిన నేను కొన్ని ఇబ్బందుల వల్ల జార్జ్ సర్ ఇంట్లో ఉండవలసి వచ్చింది. నాకు ఆయనతో పరిచయం లేదు. ఆ రెండు రాత్రులు, ఒక పగలూ నా జీవితంలో ముఖ్యమైనవిగా మారబోతున్నాయి. అప్పటికి నా పద్నాలుగేళ్ళ జీవితంలో నేను కనీవినీ ఎరగని కొన్ని విషయాలు నాకు తెలియబోతున్నాయి. ఇంకొన్ని ఆశ్చర్యాలకూ నేను సిద్ధం కావలసి ఉండింది.
జార్జ్ సర్ మలయాళీలు. ఆయన మూడు పెద్ద గుండీలున్న పొడవు చేతుల జుబ్బా ఒకటి వేసుకునున్నారు. ముఖం బడిపంతులుకు ఉండాల్సినట్టు లేదు. నోరు పైకి వంగి ఎప్పుడూ నవ్వుతున్నట్టే కనిపిస్తారు.
మిసెస్ జార్జ్‌ని చూడగానే కాస్త పొంకంగా అనిపించారు. బొట్టులేని తెల్లని నుదురు. ఆమె నడత చూస్తే వయసులో ఉండే అహం ఇంకా తగ్గినట్టులేదు. నల్లంచున్న తెల్లచీర కట్టుకునున్నారు. చీర కుచ్చిళ్ళు బహు చక్కగా కాగితపు మడతల్లా చెదరకుండా ఉన్నాయి. నేను అక్కడికెళ్ళినప్పుడు ఇద్దరూ కూతురి రాకకోసం చూస్తూ గుమ్మంలో నిల్చోనున్నారు. నేనూ వారితో గుమ్మం దగ్గరే నిలబడ్డాను.
దూరంగా ముగ్గురమ్మాయిలు వస్తూ కనిపించారు. అందరూ ఒకేలాంటి బట్టలు వేసుకునున్నప్పటికీ ఒకమ్మాయి పొడవుగా ఉండటం వల్ల దూరం నుండే తెలిసిపోతోంది. నడిచే వైనంలో మధ్యమధ్యన తన నడుము కనబడుతోంది. దగ్గరికి వచ్చినాక మెరుస్తున్న ఆ అమ్మాయి కళ్ళు చూశాను. ఒలిచిన ఇప్పగింజల్లా రెండు వైపులా వాడిగల కన్నులు. మెడలో చైన్ గాని, చెవులకు కమ్మలు గాని, ఒంటిమీద ఇంకేమీ ఆభరణాల్లాంటివి లేవు. అయితే పైపెదవి మీద ఒక పుట్టుమచ్చ ఉంది. అది తన పెదవులు కదిలినప్పుడల్లా కదిలి నా చూపుని అటే తిప్పుకుంటోంది. చూడకుండా ఉందామన్నా ఉండలేకపోయాను. ఇదొక పన్నాగమేమో అబ్బాయిలను ఆకట్టుకోటానికి అనుకున్నాను.
జార్జ్ సర్ తనను రోసలిన్ అని నాకు పరిచయం చేశారు. తను నన్ను కళ్ళెత్తి ఓమాదిరిగా చూసింది. ఆ ముఖం చూస్తే పదమూడేళ్ళుండచ్చు అనిపించింది. కాని ఆ అమ్మాయి శరీరం ఇంకా ఎక్కువ వయసునే చెప్తున్నట్టుండింది.
ఎన్నో ఆశ్చర్యాలు కలగబోతున్నాయని చెప్పాను కదూ. మొదటి ఆశ్చర్యం వారి ఇల్లు. నేను అంతవరకు ఎక్కడా చూడనన్ని సౌకర్యాలున్నాయి ఆ ఇంట్లో. నాకంటే పొడవైన నిలువెత్తు గడియారం గంటగంటకీ మోగుతుంటుంది, నేనిక్కడున్నాను అని గుర్తు చేస్తూ. హాల్‌లో రిఫ్రిజిరేటర్ ఉంది. అది ఉండుండి గుయ్యని శబ్దం చేస్తుంటుంది. ఎప్పుడూ తాకలేదు నేను అప్పటిదాకా, ఎలా ఉంటుందో ఆ ఫ్రిజ్ తలుపు ఒక్కసారి తీసి చూద్దామనిపించింది. వేలాడే గొలుసుని లాగితే పెద్దగా చప్పుడు చేస్తూ ఫ్లష్ చేసే కమోడ్. ఎన్నో మొక్కలను కుండీల్లో పెట్టి పెంచుతున్నారు. అవేవీ జీవితంలో ఒక్క పూవు కూడా పూసేవిలాగా లేవు.
నాకు కేటాయించిన గది అప్పటికప్పుడు సర్దించినట్టున్నారు. అలమర, టేబులు ఒక పక్క అంతా ఆక్రమించుకున్నాయి. తాళం వేసి వున్న ఆ గాజు తలుపుల అలమరాలో చాలా పుస్తకాలున్నాయి. పక్కన ఒకదానిపై ఒకటి సర్దిపెట్టిన ఖాళీ పెట్టెలు. అలమరలో చోటు లేకో, అవసరం లేకో బైటే పడేసి వున్న ఇంకాసిని పుస్తకాలు, ఇంకేవో వస్తువులూ. పరుపుపై అప్పుడే ఉతికిన వాసనతో తెల్లటి బెడ్‌షీట్. తేలికైన రెండు మెత్తటి దిండ్లు. అటాచ్డ్ బాత్రూమ్. అయితే దీనికి మూడు తలుపులున్నాయి, మూడు గదులనుండీ వాడుకోడానికి వీలుగా. లోపలికి వెళ్ళగానే మూడిటికీ లోగడియలు పెట్టుకోవాలి, తర్వాత మరిచిపోకుండా లోపలి గడియలన్నీ తీసి రావాలి. బాత్‌టబ్ తెల్లటి రంగునుండి గోధుమరంగులోకి మారుతోందా లేక గోధుమరంగునుండి తెల్లగా అవుతుందా అని చెప్పలేనట్టుంది. దాని గోడకంటుకుని పాములా ఒంపులు తిరిగిపోయున్న ఒక పొడవైన వెంట్రుక. ఇంకా ఆడవాళ్ళున్నారని చెప్పే కొన్ని వస్తువులు. లోదుస్తులు దాపరికం లేకుండా దండెం పైన వేలాడుతున్నాయి.
రెండో ఆశ్చర్యం, ముద్దులు పెట్టడం! ఆ అమ్మాయి పద్దాక ముద్దులు పెడుతోంది. ఊరకనే అటు వెళ్ళే తల్లిని వాటేసుకుని బుగ్గమీద ముద్దిచ్చింది. ఒక్కోసారి వెనకనుండి వచ్చి ఆమెను హత్తుకుని ఆశ్చర్యం కలిగించింది. ఒక్కోసారి బుగ్గమీద, ఒక్కోసారి నుదుట. తల్లికూడా అలానే చేసింది. కొన్నిసార్లు అలా ముద్దుపెట్టేప్పుడు వాలుకళ్ళతో నన్ను చూస్తోంది. అలాంటప్పుడు నేను ఏం చెయ్యాలన్నది నాకు తెలియలేదు. జీవితంలో మొట్టమొదటిసారి పరాయివాళ్ళింట్లో ఉంటున్నాను. అందునా వాళ్ళు కేథలిక్స్. వాళ్ళ అలవాట్లు అలా ఉంటాయేమో అనుకున్నాను. అయినా ఏదో మొహమాటంగానే ఉంది. ఇది వీళ్ళకి సహజమైన చర్య అని మనసులో అనుకున్నాను.
భోజనాల బల్ల దగ్గర వడ్డించగానే నేను తొందరపడి కంచంలో చేయి పెట్టబోయాను. ప్రార్థన మొదలవ్వగానే చేయి వెనక్కి లాక్కున్నాను. చివర్లో ఆమెన్‌ చెప్పినప్పుడు నేను శ్రుతి కలపాలని నాకు తెలియలేదు. అలా చెయ్యనందుకే అనుకుంటా ఆ అమ్మాయి నన్నదోలా చూసింది.
ఆ రాత్రి జరిగినదీ ఒక వింత సంఘటనే! అలవాటు లేని గది, అలవాటు లేని మంచం, మునుపెన్నడూ వినని శబ్దాలు. అసలు నిద్ర పట్టలేదు.
చిన్నగా నా గది తలుపు తెరిచిన అలికిడి. కొవ్వొత్తిని పట్టుకుని రోసలిన్ మెల్లగా నడిచి వచ్చింది. నావైపైనా చూడకుండా నేరుగా పెట్టెలు పేర్చిన వైపుకెళ్ళి నిల్చుని అమెరికాలో ఉండే లిబర్టీ స్టాచ్యూలా కొవ్వొత్తిని పైకెత్తింది. నేను అదాటున లేచి కూర్చున్నాను.
"భయపడ్డావా?" ఇదే తను నాతో మాట్లాడిన మొదటి మాట. నేను లేచెళ్ళి తన పక్కన నిలబడి ఏంటా అని చూశాను. ఆ కర్రపెట్టెలో ఐదు పిల్లి పిల్లలు ఒకదానినొకటి ఒరుసుకుని మెత్తగా కళ్ళు మూసుకుని ఉన్నాయి. పూలగుత్తిని తీసుకున్నట్టు ఒక్కొక్కదాన్నీ చేతిలోకి తీసుకుని చూసింది. తన చేతి వెచ్చదనం ఆరిపోయేలోపు నేనూ ఆ పిల్లిపిల్లలను తాకి చూశాను. కొత్త అనుభవంలా ఉంది.
"మూడు రోజులే అయింది ఈని. రెండు చోట్లకి మార్చింది. తల్లి పిల్లి ఈ కిటికీ గుండానే వస్తుంది, పోతుంది. చూసుకో," అంది.
నేనేం మాట్లాడలేదు. కారణం, నేనింకా అప్పటికి ఆ అమ్మాయి మొదటి ప్రశ్నకే జవాబు వెతుక్కుంటున్నాను అక్షరాలు కూడబలుక్కుంటూ. కాసేపు నాకేసి చూసింది. నాకు బాగా పరిచయమున్న వ్యక్తిలాగా రహస్యం చెప్పే గొంతుతో, "ఈ తల్లి పిల్లిపిల్లగా ఉన్నప్పుడు మగపిల్లిగా ఉండేది. ఉన్నట్టుండి ఒకరోజు ఆడపిల్లయ్యి పిల్లలు పెట్టేసింది‌!" అంది. గొంతు ఇంకా సన్నగా చేసుకుని, "ఈ నల్లపిల్లికి మాత్రం నేను పేరు పెట్టేశాను. అరిస్టాటిల్‌!" అంది.
ఇప్పుడు మాత్రం "అరిస్టాటిల్ ఎందుకు?" అని అడగాలనుకున్నాను.
నా మనసు చదివినదానిలా, "చూడటానికి అచ్చం అరిస్టాటిల్‌లా ఉంది కదా?" అంది.
ఇంతసేపూ నా పక్కన తను నన్ను ఆనుకునే ఉంది. తన నైట్‌డ్రెస్ ఆ చిన్న వెలుతురులో మరింత పలచగా ఉన్నట్టు కనిపించింది. విరబోసుకున్న తన జుట్టు నుండి వెచ్చదనం, వొంటి నుండి వస్తున్న వాసన నాకు కొత్తగా ఉండింది. నా వేళ్ళు తనలోని ఏదో ఒక భాగాన్ని తాకగలిగేంత దగ్గరగా నిల్చునుండింది. తననే చూస్తున్న నన్ను చూసి చూపుడు వేలు పెదవులపై శిలువలా పెట్టి సైగ చేస్తూ మెల్లగా నడిచి తలుపు తీసుకుని వెళ్ళిపోయింది. ఆ అమ్మాయి వెళ్ళిన దిక్కుకి మెడ తిప్పి పడుకుని కాసేపు చూస్తూ ఉండిపోయాను. అది ఒక కొత్త అనుభవం.
ఉదయం అల్పాహారం తొందరగానే ఐపోయింది. వాళ్ళందరూ మంచి ఖరీదయిన బట్టలు కట్టుకునున్నారు. మిసెస్ జార్జ్ దగ్గరనుండి లీలగా హాయిగా పర్ఫ్యూమ్ వాసన వస్తోంది. రాత్రి అసలేమీ జరగనట్టే పిల్లిపిల్లలా కూర్చుని ఉంది రోసలిన్. నెమలి పింఛంలాంటి డ్రెస్సు, నల్లటి షూస్, పొడవైన తెల్లటి సాక్స్ వేసుకునుంది. తను కావాలనే మెల్లగా తింటున్నట్టనిపించింది. భోజనాల బల్ల దగ్గర మేమిద్దరమే మిగిలాం. ఎవరూలేని ఆ సమయం కోసమే చూస్తున్నట్టు నా వైపుకి తిరిగి, గొంతు సవరించుకొని రహస్యం చెప్తున్నట్టుగా "మా నాన్నదగ్గరొక రయిలు బండి ఉంది‌." అంది లోగొంతుకతో.
"రయిలా?" అన్నాను.
"అవును రయిలే. పద్నాలుగు పెట్టెలు!"
"పద్నాలుగు పెట్టెలా!"
"ఆ బండే తిరువనంతపురానికీ కన్యాకుమారికీ మధ్య తిరిగే రయిలు బండి. పొద్దున ఆరుగంటలకు బయల్దేరి మళ్ళీ రాత్రికి వచ్చేస్తుంది‌."
"రయిలు బండిని మీ నాన్నెందుకు కొన్నారు?"
"కొనలేదు, స్టుపిడ్. తిరువనంతపురం మహారాజా ఈ లైనుని మా తాతయ్యకు అతని సేవకు మెచ్చుకుని కానుకగా ఇచ్చారట. ఆయన తర్వాత అది మా నాన్నకు వచ్చింది. ఆయన తర్వాత అది నాకే!"
తన తర్వాత అది ఎవరికి సొంతమవుతుందని తేలేలోపు మిసెస్ జార్జ్ వచ్చేశారు. గబగబమని వాళ్ళందరూ మేరీమాత గుడికి బయల్దేరడంతో ఆ సంభాషణ అర్ధాంతరంగా ఆగిపోయింది.
పద్నాలుగేళ్ళ పిల్లాడిని ఎంతసేపని నాకిచ్చిన గదిలో ముడుక్కుని, చదవడానికేమీ లేకుండా ఎవడో బ్రిటీష్‌వాడు, జో డేవిస్ అట, రాసిన Heat అన్న పుస్తకాన్ని ఎంతసేపని తిరగేయను? కానీ ఏంచేయను. వాళ్ళు తిరిగొచ్చిన అలికిడి వినిపించి చాలాసేపైంది. ఇక తప్పక నా గది తలుపు కొంచం తీసి బయటకి తొంగి చూశాను. ఎవరూ కనిపించలేదు.
వరండాలోకి వచ్చాను. అడుగున నూనె మరకలున్న పొడవైన పేపర్ బేగులో చేయిపెట్టి ఏదో తీసి నోట్లో వేసుకొని నములుతూ ఉండింది తను. ఆ చేయి బేగులోకి పోయిరావడం పుట్టలోకి పాము వెళ్ళడం, రావడంలా కనిపించింది నాకు. పేరు తెలీని ఉండలాంటిదాన్ని అందులోనుండి తీసి నోట్లో వేసుకుంటోండింది. ఆ కవర్ నాకేసి చాపింది. తన మణికట్టు గెణుపు నా ముఖానికి దగ్గరగా నున్నగా కనిపించింది. పేరు తెలియని పదార్థాలు నేను తినను. వద్దని తలూపాను.
"ఐస్ ముక్కలు కావాలా?" అని అడిగింది.
నా జవాబు కోసం చూడకుండనే వెళ్ళి ఫ్రిడ్జ్ తీసి నీలం రంగు ప్లాస్టిక్ ట్రే పట్టుకొచ్చింది. రెండంచులూ పట్టుకొని దాన్ని విల్లులా వంచి ఐసు ముక్కలు పైకెగురుతుంటే పట్టుకుని నోట్లో వేసుకుంది. మరొక ముక్కని పట్టి నీటిబొట్లు కారుతుండగా నాకందించింది. తను ఒకటి తీసుకుని పటుక్కుమని కొరికి తింది.
అటూ ఇటూ తిరిగి చూసి, ఫ్రిడ్జ్‌కి వినపడనంత దూరంలో ఉన్నట్టు నిశ్చయించుకుని, రహస్యంగా చెప్పింది, "ఈ నీళ్ళు కేరళనుండి తెచ్చినవి. అర్ధగంటలో గడ్డకట్టి ఐస్ ఐపోతుంది. ఇక్కడి నీళ్ళు చాలా స్లో! రెండు రోజులు పడుతుంది గడ్డకట్టడానికి‌!" అంది.
నేనూ ఆమెలా పటుక్కుమని కొరికాను. పళ్ళు జివ్వుమన్నాయి. తలలో ఏదో జరిగినట్టనిపించింది. కొరికిన వేగానికి ఐసుముక్క నీళ్ళయి నా నోటి చివరలనుంచి కారాయి. రోసలిన్ నన్ను చూసి గట్టిగా నవ్వడం మొదలుపెట్టింది. "నీకు ఐసు ముక్కలు తినడం చేతకాదు‌" అంది.
తనను పరీక్షగా చూశాను. హాఫ్ స్కర్ట్, కాలర్‌బోన్‌నీ భుజాలనీ దాచని షర్టు వేసుకునుంది.
అప్పుడే రయ్యిమని ఒక జోరీగ తన చుట్టు ఎగరడం మొదలుపెట్టింది. అది తన భుజంమీద వాలబోతుంటే విదిలించింది. నేను కంగారుగా తోలబోతే నా చేయి ఆ అమ్మాయి భుజానికి తగిలి, త్రాసు ఒక వైపు కిందకు వాలినట్టు పక్కకు వంగింది.
ఇప్పుడు రోసలిన్ కాళ్ళ దగ్గర ఎగురుతోంది ఆ జోరీగ. మళ్ళీ నేను తోలే ప్రయత్నంగా చేయి విసిరాను. తను నవ్వడం మొదలుపెట్టింది. ఈ ఆట ఆగకుండా సాగింది కాసేపు. ఆ ఆట ఆపేస్తాడేమో అనే భయంతో నేను మనసులో దేవుడికి దణ్ణం పెట్టుకున్నాను. కాని, అదే అయింది. పనిమనిషి వచ్చి రోసలిన్‌తో అమ్మ పిలుస్తున్నారని చెప్పింది.
ఆ ఆదివారం సాయంత్రపు టీ కార్యక్రమం కూడా మరిచిపోలేనిదే. ఇంటి బయట తోటలో మొదలైందది. పసుప్పచ్చగా పండి మెరుస్తున్న పెద్దపెద్ద పళ్ళున్న బొప్పాయి చెట్టు కింద ఇది జరిగింది. దూరంగా రెండు తాడిచెట్లకు కట్టిన పొడవైన వెదురు కర్రలననుండి కిందకి దిగిన వైరొకటి జార్జ్ సర్ మ్యూజిక్ రూమ్‌లో ఉన్న రేడియో ఆంటెనాకి వెళ్తోంది. ఆ రేడియోనుంచి ఒక ఆలాపన వినిపిస్తూ ఉండింది.
మిసెస్ జార్జ్ అందరికీ కప్పులో టీ పోసి ఇచ్చారు. పింగాణీ ప్లేట్‌లో బిస్కట్స్ పెట్టి ఇచ్చారు. నలుపలకలుగా ఉండి పైన సన్నని చక్కర పలుకులు చల్లి ఉన్నాయవి. ప్రతీ బిస్కట్‌కీ తొమ్మిది బెజ్జాలున్నాయి. నోట్లో పెట్టుకోగానే కరిగిపోయాయవి. అంత రుచికరమైన తొమ్మిది బెజ్జాల బిస్కట్లు తినడం అదే మొదటిసారి!
ఉన్నట్టుండి జార్జ్ సర్ తన కూతురిని గిటార్ వాయించమని ఆజ్ఞాపించారు. 'ఓ డాడీ…' అని అయిష్టంగా, వెళ్ళి గిటార్ పట్టుకొచ్చింది. కాలిమీద కాలేసుకుని, ఒత్తుకునే పేము కుర్చీలో ఇబ్బందిపడుతూ కూర్చుని వాయించుతూ పాడటం మొదలుపెట్టింది. ఆమె స్కర్ట్ పైకి జరిగి ఎండపొడ తగలని తెల్లని తొడలు కనిపించాయి. Don't let the stars get in your eyes అని మొదలైంది ఆ పొడవైన పాట. Love blooms at night, in daylight it dies అన్న లైను నాకోసమే రాయబడినట్టు అనిపించింది. శ్రుతి లేకుండా, స్వరం కలవకుండా పావురపు గొంతేసుకుని పాడినప్పటికీ ఆ పాట నాకు చాలా బాగా నచ్చేసింది.
ఇలాంటొక అన్యోన్యమైన కుటుంబాన్ని నేనెప్పుడూ అప్పటిదాకా చూసెరగను. మిసెస్ జార్జ్ భుజంపైకి వేసుకున్న పైటలో మడతలు విచ్చుకున్న విసనకర్రలా క్రమంగా ఉన్నాయి. వాటిని జాకెట్‌లోకి వెండి పిన్నుతో బిగించారు. రోసలిన్ కళ్ళు మునుపటి కంటే ఇంకా పొడవుగా చెవులను తాకుతున్నాయా అన్నట్టు అనిపించాయి. ముఖంలో మెరుగు. జార్జ్ సర్ చేతులు రుద్దుకుంటూ భోజనాల బల్ల దగ్గర కూర్చుని ఉత్సాహంగా మాట్లాడుతున్నారు. వాళ్ళతోబాటు నేనూ కూర్చున్నాను. 'జపం చేద్దాం!' అని ఆయన ప్రారంభించారు.
'మా దేవుడవయిన యేసు ప్రభువా! ఎల్లలులేని నీ కృపచేత నిన్నటిలాగే ఈ రోజూ మాకు లభించిన ఈ రొట్టె కోసం ఇక్కడ కూడివున్న మేము ధన్యవాదాలు తెలుపుకుంటున్నాము. అలాగే ఈ రొట్టె కూడా దొరకనివారికి దారి చూపించుము. భారం మోసేవారికి ఉపశమనం కలిగించే రక్షకుడా! మా భారములను తేలిక పరుచుము. మాతో కొత్తగా చేరిన ఈ స్నేహితుడిని రక్షించుము. ఆతని ఆశయాలన్నిటినీ నెరవేర్చుము. నీ మహిమను చాటిచెప్పేందుకు మమ్ములను ఆశీర్వదించు ప్రభువా! ఆమెన్‌.'
ఈ సారి సరైన చోట సరైన సమయానికి ఆమెన్ చెప్పేశాను. నన్నుకూడా వారి ప్రార్థనలో కలుపుకున్నందుకు సంతోషం కలిగింది. నేను ఆమెన్ అన్నప్పుడు నావైపు కొంటెగా చూసి, తన కళ్ళను పక్కకు తిప్పుకోకుండా అలానే చూస్తూ ఉండిపోయింది.
అయితే ఇంత ఆహ్లాదకరంగా మొదలైన రాత్రి చివరికొచ్చేసరికి చెత్తగా ముగిసింది.
భోజనాల బల్ల దగ్గర వున్నంతసేపు సంభాషణ చాలా ముఖ్యం. అది శుభ్రంగా ఇంగ్లీషులోనే సాగింది. ఒక తమిళ మాటో, మలయాళమో మచ్చుక్కూడా లేదు. ఆ అమ్మాయి నదికంటే వేగంగా మాట్లాడగలుగుతోంది. నా ఇంగ్లీషు చీకట్లో నడిచినట్టు ఉంటుంది. కాబట్టి మాటల పొదుపు పాటింపు చాలా అవసరం అనిపించింది. ఆ పొదుపు మాటలక్కూడా సగం సమయం గాలే వదిలాను.
తినే పింగాణీ ప్లేట్‌ని చూస్తూ తినడం నిషేధించినట్టు, బల్లపై పరచివున్న పదార్థాలను 'దయచేసి ఇది అటివ్వండి…'. 'ఆ రొట్టెలను ఇటు జరపండి‌…' అని ఒకరిని ఒకరు అడుగుతూ అందించుకుంటూ తింటారు. ఇది కూడా నాకు కొత్తే.
అవియల్‌ అనే కొత్త వంటకం రుచిలో నేను ముణిగిపోయి వున్నాను. అప్పుడు జార్జ్ సర్ ఇంగ్లీషులో ఏదో అడిగారు. ఏమడిగారో నాకు తెలియదు గనుక వినిపించుకోలేదు. రోసలిన్ సన్నని స్వరంతో జావాబిచ్చింది. హఠాత్తుగా పైకప్పు అదిరిపోయేలా జార్జ్ సర్ అరిచారు. నేను వణికిపోయాను. గ్లాసులో నీళ్ళమీద వలయాలు కనిపించాయి. ఆ అమ్మాయి అంతవరకూ చూస్తున్న కొంటె చూపును నా మీదినుండి లాక్కుని ప్లేటుని చూస్తూ తినసాగింది. తన కళ్ళలో నీళ్ళు తిరిగాయి.
మిసెస్ జార్జ్ వాతావరణాన్ని తేలికపరచాలని కళ్ళతో సైగలు చేశారు. అప్పటికీ జార్జ్ సర్ ముఖంలో కోపం తగ్గలేదు. ఆయన శాంతించడానికి చాలా సమయం పట్టింది.
ఆ రాత్రి చాలాసేపు నిద్రపట్టక అటూ ఇటూ పొర్లుతున్నాను. గాలి సవ్వడి చేసినప్పుడెల్లా తలుపు తెరచుకుంటుందా అని దీక్షగా చూస్తూ ఉన్నాను. అసలు తెరుచుకోనేలేదు.
ఎలానో ఒకలా నిద్రపోయాను. నడిజాము దాటాకేమో ఏదో చప్పుడుకి మెలుకువ వచ్చింది. చీకటి తప్ప మరేం కనిపించలేదు గానీ ఏవో మాటల్లాంటివి వినిపించాయి. గుసుగుసగా ఆడ గొంతు, 'కాస్త ట్రై చెయ్యండి, ప్లీజ్!' అని. మగ గొంతులో ఏవో మూలుగులు. మళ్ళీ నిశ్శబ్దం. కాసేపటికీ మళ్ళీ అదే ఆడగొంతు, 'సరే, పోన్లెండి‌.' అని చిరాగ్గా. తర్వాత చాలా సేపు మేలుకునే ఉన్నాగానీ ఏమీ వినిపించలేదు.
చెప్పినట్టే సెల్వనాయగం సర్ తెల్లవారుజామునే వచ్చేశారు. రిజిస్ట్రేషన్ పనులన్నీ పూర్తిచేసి నాకు సెబరపట్నం హాస్టల్‌లో సీటు ఇప్పించేశారు. అందరూ అది చాలా మంచి హాస్టల్ అని సర్టిఫికేట్ ఇచ్చారు. నాకిచ్చిన గదికి మరో ఇద్దరు స్టూడెంట్లొస్తారనగానే శత్రుదేశపు సైన్యం వస్తుందన్నంత ఆత్రంగా నా సరిహద్దులను ఆక్రమించుకున్నాను.
నేను నా పెట్టె, సామాన్లు తీసుకోడానికి వచ్చినప్పుడు ఇల్లు తెరచే ఉంది. పనిమనిషి ఒక చేపని బండమీద కడుగుతూ ఉంది. ఆ చేప కళ్ళు పెద్దగా ఒక వైపుకు తెరచుకుని నన్నే చూస్తోంది. అయితే ఆమె మాత్రం నా వైపుకి తిరిగి చూడలేదు.
గది తలుపు జారుగా తెరిచివుంది. అయినా అక్కడి అలవాటుని ఆచరిస్తూ తలుపుని రెండు సార్లు కొట్టాకే లోపలికెళ్ళాను. నా పెట్టె, సంచీ పెట్టినచోటే ఉన్నాయి. అవి అందుకున్నాక గదంతా ఓసారి చూశాను. నా జీవితంలో మరోసారి ఇక్కడ ఉండే అవకాశం రాదని తెలిసిపోయింది.
ఏదో గుర్తొచ్చిన వాడిలా కర్రపెట్టె దగ్గరకెళ్ళి తొంగి చూశాను. నాలుగు పిల్లలే ఉన్నాయి. తల్లి పిల్లి మళ్ళీ పిల్లల్ని చోటు మారుస్తున్నట్టుంది. నల్ల పిల్లిపిల్ల లేదు. మిగిలిన నాలుగు పిల్లలూ తమ వంతు కోసం చూస్తున్నట్టున్నాయి. అవి మెత్తగా, వెచ్చగా ఉన్నాయి. రో-స-లి-న్ అని చెప్పుకుంటూ ఒక్కో అక్షరానికీ ఒక్కో పిల్లని తాకాను.
తిరిగొచ్చే దారిలో తను మాట్లాడిన మొదటి మాట గుర్తొచ్చింది. 'భయపడ్డావా?' ఎంత ఆలోచించినా చివరి మాట ఏంటో గుర్తుకు రాలేదు.
బ్రహ్మాండమైన పిల్లర్లతో కట్టబడిన ఆ బడి, కేంపస్‌లో ఉన్న చెట్లూ నన్ను ఆకట్టుకున్నాయి. ఇంత పెద్ద స్కూల్లోనూ ఈ చుట్టుపక్కల ఉన్న గ్రామాల్లోనూ దానికవతలున్న నగరాల్లోనూ జీవించే ఏ ఒక్కరికీ తెలీని ఒక విషయం నాకు మాత్రమే తెలుసు. ఆ నల్ల పిల్లిపిల్ల పేరు అరిస్టాటిల్. ఆ ఆలోచనే ఎంతో సంతోషాన్నిచ్చింది.
తన గురించి తెలుసుకోవాలని ఉన్నా, ఎలా తెలుసుకోవాలో అర్థంకాక ఏ ప్రయత్నమూ చెయ్యలేదు. ఎవరిని అడగాలో కూడా తెలియదు. నేను ఎంతో శ్రమపడి సీటు సంపాయించుకున్న ఈ అమెరికన్ మిషన్ స్కూల్లో ఆ అమ్మాయి చదవటం లేదని కొన్నాళ్ళకే తెలిసిపోయింది. రోసలిన్ అన్న ఆమె అందమైన పేరుని Rosalin అని రాయాలా లేక Rosalyn అని రాయాలా అన్న ఈ చిన్న విషయంకూడా కనుక్కోలేదే అని చాలా బాధపడ్డాను.
చాలా కాలం తర్వాత తను కేరళనుండి వేసవి సెలవులకి వచ్చుంటుందనీ మళ్ళీ చదువులు కొనసాగించడానికి వెళ్ళిపోయుంటుందనీ ఊహించుకున్నాను. ఎప్పట్లాగే ఆ ఊహకి కూడా చాలా ఆలస్యంగానే వచ్చాను.
ఈ కొత్త బళ్ళో కెమిస్ట్రీ సర్ విలియమ్స్ ఒకటే కర్రపెత్తనం చలాయించేవాడు. మెండలీవ్ అన్న రష్యా శాస్త్రవేత్త చేసిన కుట్ర కారణంగా మేము పీరియాడిక్ టేబిల్స్‌ని కంఠస్థం చెయ్యాలని అజ్ఞాపించాడు. అప్పుడు 112 ఎలిమెంట్స్ లేవు; తొంబైరెండే ఉన్నాయి. ఎంత చదివినా వాటిని కంఠతా పట్టలేకపోయాను. బరువు తక్కువైనది హైడ్రోజన్ అనో, బరువైనది యురేనియం అనో ఆ వివరాలు నా జ్ఞాపకాల బండల మీదనుంచి జారిపోతూనే ఉన్నాయి. ముందు పేరు పెట్టాక తర్వాత కనుక్కున్న ఎలిమెంట్ జెర్మేనియం అన్నది నాకెప్పుడూ గుర్తుండేది కాదు అప్పట్లో. కాబట్టి ఆ రెండేళ్ళు విలియమ్స్ సర్ నా పట్ల అసంతృప్తితోనే ఉన్నాడు కానీ జాలిపడో పెద్దరికంతోనో పొరపాటునకూడా నాకు E కంటే ఒక గ్రేడు ఎక్కువివ్వాలని ప్రయత్నించలేదు. ఇతని హింసకు గురై నేను నిద్రపోయే ముందు రోసలిన్‌ని తలచుకోలేకపోవడం అన్న దారుణం కూడా రెండుమూడు సార్లు జరిగింది!
ఇది జరిగి ఇప్పటికి చాలా ఏళ్ళు దాటింది. ఎన్నో దేశాలు తిరిగాను. ఎన్నో దేశాల వీధులూ రహదార్లూ గుర్తుండిపోయాయి. ఎందరి ముఖాలనో ఆకర్షించాను. ఎన్నో గాలుల్ని పీల్చాను… ఎన్నో తలుపులనూ తెరిచాను. ఎన్నో మంచాలలో నిద్రపోయాను. ఇంకెన్నో రకరకాల ఆహారాలు తిన్నాను.
అయితే కొరకగానే కరిగిపోయే సన్నని చక్కెర పలుకులు చల్లిన తొమ్మిది బెజ్జాల బిస్కట్లు తిన్న ప్రతిసారీ రోసలిన్ వాసన, ఒక గిటార్ నోటూ నా మనసులోకి రావడం మాత్రం ఇప్పటికీ ఆగలేదు!
(మూలం: మహారాజావిన్ రయిల్ వండి (2001) (మహారాజుగారి రయిలుబండి) కథల సంపుటినుండి.)
రచయిత గురించి: శ్రీలంక, యాళ్పాణంలో జనవరి 19, 1937న జన్మించిన అప్పాదురై ముత్తులింగం విజ్ఞానశాస్త్ర పట్టభద్రుడు. శ్రీలంకలో చార్టర్డ్ అకౌంటంట్ గానూ, ఇంగ్లండ్‌లో మేనేజ్మెంట్ అకౌంటంట్ గానూ పట్టా అందుకున్నాడు. ఉద్యోగనిమిత్తం పలు దేశాలలో నివసించి, ఇరవై ఏళ్ళు ఐక్యరాజ్యసమితిలో అధికారిగా పనిచేసి పదవీ విరమణ చేసిన తరువాత తమిళభాషలో తన అనుభవాల ఆధారంగా కథలు, నవలలూ రాస్తున్నారు. ప్రస్తుతం హార్వర్డ్ విశ్వవిద్యాలయంలో తమిళ భాషకి పర్మనెంట్ ఛెయిర్ కొరకు ఒక వలంటీర్ గ్రూప్ అధ్యక్షుడుగా ప్రయత్నిస్తున్నారు. ఎన్నో పుస్తకాలు రాశారు. 1964లో ప్రచురించబడిన వీరి కథల సంపుటి 'అక్క' ఎన్నో బహుమతులు గెల్చుకుంది.
maharajugari rayilubandi – eemaata
moolam: e. muttulingam
anuvadali kathalu joon 2017
anukokunda jarigindadi.
selvanaayagam sar intlo undaalsina nenu konni ibbandula valla jarj sar intlo undavalasi vachindi. naaku aayanatho parichayam ledu. aa rendu raatrulu, oka pagaluu naa jeevitamlo mukhyamainavigaa marabotunnayi. appatiki naa padnalugella jeevitamlo nenu kaneevinee eragani konni vishayaalu naaku teliyabotunnaayi. inkonni aascharyaalakuu nenu siddham kavalasi undindi.
jarj sar malayaaliilu. aayana moodu pedda gundeelunna podavu chetula jubba okati vesukununnaru. mukham badipantuluku undaalsinattu ledu. noru paiki vangi eppuduu navvutunnatte kanipistaaru.
misses jarjemi chudagaane kaasta ponkamgaa anipinchaaru. bottuleni tellani nuduru. aame nadata chuste vayasulo unde aham inka tagginattuledu. nallanchunna tellachira kattukununnaru. cheera kuchillu bahu chakkaga kaagitapu madatallah chedarakunda unnaayi. nenu akkadikellinappudu iddaruu koothuri rakakosam chustuu gummamlo nilchonunnaru. nenuu vaaritho gummam daggare nilabaddaanu.
dooramgaa muggurammaayilu vastuu kanipinchaaru. andaruu okelanti battalu vesukununnappatiki okammai podavugaa undatam valla dooram nunde telisipotondi. nadiche vainamlo madhyamadhyana tana nadumu kanabadutondi. daggariki vachinaaka merustunna aa ammai kallu chushanu. olichina ippaginjalla rendu vaipula vaadigala kannulu. medalo chain gaani, chevulaku kammalu gaani, ontimeeda inkemi aabharanaallaantivi levu. ayithe paipedavi meeda oka puttumaccha undi. adhi tana pedavulu kadilinappudalla kadili naa chuupuni ate tippukuntondi. chudakunda undaamannaa undalekapoyanu. idoka pannagamemo abbaayilanu aakattukotaaniki anukunnaanu.
jarj sar tananu rosalin ani naaku parichayam chesaru. tanu nannu kalletti omaadirigaa chusindi. aa mukham chuste padamoodellundachhu anipinchindi. kaani aa ammai sareeram inka ekkuva vayasune cheptunnattundindi.
enno aascharyaalu kalagabotunnayani cheppaanu kadhuu. modati aascharyam vaari illu. nenu antavaraku ekkada chudananni soukaryaalunnaayi aa intlo. nakante podavaina niluvettu gadiyaram gantagantakee mogutuntundi, nenikkadunnanu ani gurtu chestu. halealo refrigerator undi. adhi undundi guyyani sabdam chestuntundi. eppuduu taakaledu nenu appatidaka, ela untundo aa friz talupu okkasari teesi chuddamanipinchindi. velade golusuni lagithe peddagaa chappudu chestu flush chese comod. enno mokkalanu kundiillo petti penchutunnaaru. avevi jeevitamlo okka poovu kuudaa poosevilaagaa levu.
naaku ketayinchina gadi appatikappudu sardinchinattunnaaru. alamara, tebulu oka pakka antaa aakraminchukunnaayi. taalam vesi vunna aa gaaju talupula alamaraalo chala pustakaalunnaayi. pakkana okadaanipai okati sardipettina khaalii pettelu. alamaralo chotu leko, avasaram leko baite padesi vunna inkaasini pustakaalu, inkevo vastuvuluu. parupupai appude utikina vaasanatho tellati bedesheet. telikaina rendu mettati dindlu. atached batroom. ayithe deeniki moodu talupulunnaayi, moodu gadulanundi vaadukodaaniki veelugaa. lopaliki vellagaane mooditikee logadiyalu pettukovali, tarvaata marichipokunda lopali gadiyalannee teesi ravali. bathenab tellati rangunundi godhumaranguloki marutonda leka godhumarangunundi tellagaa avutundaa ani cheppalenattundi. daani godakantukuni pamula ompulu tirigipoyunna oka podavaina ventruka. inka aadavaallunnaarani cheppe konni vastuvulu. lodustulu daaparikam lekunda dandem paina velaadutunnaayi.
rendo aascharyam, muddulu pettadam! aa ammai paddaaka muddulu pedutondi. oorakane atu velle tallini vaatesukuni buggameeda muddichindi. okkosari venakanundi vachi aamenu hattukuni aascharyam kaliginchindi. okkosari buggameeda, okkosari nuduta. tallikuda alaane chesindi. konnisaarlu alaa muddupetteppudu vaalukallatho nannu chustondi. alantappudu nenu yem cheyyaalannadi naaku teliyaledu. jeevitamlo mottamodatisaari paraayivaallintlo untunnaanu. anduna vaallu cathalics. vaalla alavaatlu alaa untayemo anukunnaanu. aina edho mohamatamgane undi. idhi veellaki sahajamaina charya ani manasulo anukunnaanu.
bhojanala balla daggara vaddinchagaane nenu tondarapadi kanchamlo cheyi pettaboyaanu. praarthana modalavvagaane cheyi venakki laakkunnaanu. chivarlo aameni cheppinappudu nenu shruthi kalapaalani naaku teliyaledu. alaa cheyyananduke anukunta aa ammai nannadola chusindi.
aa raatri jariginadee oka vinta sanghatane! alavaatu laeni gadi, alavaatu laeni mancham, munupennaduu vinani sabdaalu. asalu nidra pattaledu.
chinnagaa naa gadi talupu terichina alikidi. kovvottini pattukuni rosalin mellagaa nadichi vachindi. navaipaina chudakunda nerugaa pettelu paerchina vaipukelli nilchuni americalo unde liberty stachula kovvottini paikettindi. nenu adaatuna lechi kuurchunnaanu.
"bhayapaddava?" ide tanu naatho matladina modati maata. nenu lechelli tana pakkana nilabadi enta ani chushanu. aa corrapettelo aidu pilli pillalu okadaaninokati orusukuni mettagaa kallu moosukuni unnaayi. poolaguttini teesukunnattu okkokkadaannii chetiloki teesukuni chusindi. tana cheti vecchadanam aaripoyelopu nenuu aa pillipillalanu taaki chushanu. kotta anubhavamla undi.
"moodu rojule ayindi eeni. rendu chotlaki maarchindi. talli pilli ee kitiki gundane vastundi, potundi. chusuko," andi.
nenem matladaledu. kaaranam, neninka appatiki aa ammai modati prasnake jawabu vetukkuntunnaanu aksharaalu koodabalukkuntu. kasepu nakesi chusindi. naaku baga parichayamunna vyaktilaagaa rahasyam cheppe gontuto, "ee talli pillipillagaa unnappudu magapilligaa undedi. unnattundi okaroju aadapillayyi pillalu pettesindi!" andi. gontu inka sannagaa chesukuni, "ee nallapilliki maatram nenu paeru pettesaanu. aristatilli!" andi.
ippudu maatram "aristatil enduku?" ani adagaalanukunnaanu.
naa manasu chadivinadanila, "chudataniki acham aristatilli undi kada?" andi.
intasepuu naa pakkana tanu nannu aanukune undi. tana niteadres aa chinna veluturulo marinta palachagaa unnattu kanipinchindi. virabosukunna tana juttu nundi vecchadanam, vonti nundi vastunna vasana naaku kottagaa undindi. naa vaellu tanaloni edho oka bhaagaanni taakagaligenta daggaragaa nilchunundindi. tanane chustunna nannu chusi chuupudu velu pedavulapai siluvala petti saiga chestu mellagaa nadichi talupu teesukuni vellipoyindi. aa ammai vellina dikkuki meda tippi padukuni kasepu chustuu undipoyaanu. adhi oka kotta anubhavam.
udayam alpaharam tondaragaane aipoindi. vaallandaruu manchi khareedayina battalu kattukununnaru. misses jarj daggaranundi leelagaa haayigaa parfuem vasana vastondi. raatri asalemi jaraganatte pillipillala kuurchuni undi rosalin. nemali pinchamlaanti dressu, nallati shoos, podavaina tellati sacks vesukunundi. tanu kavalane mellagaa tintunnattanipinchinchi. bhojanala balla daggara memiddarame migilam. evaruuleni aa samayam kosame chustunnattu naa vaipuki tirigi, gontu savarinchukoni rahasyam cheptunnattugaa "maa naannadaggaroka rayilu bandi undi." andi logontukatho.
"raila?" annaanu.
"avunu rayile. padnaalugu pettelu!"
"padnaalugu pettela!"
"aa bande tiruvanantapuraaniki kanyaakumaarikii madhya tirige rayilu bandi. podduna aarugantalaku bayalderi mallee raatriki vachestundi."
"rayilu bandini mee naannenduku konnaru?"
"konaledu, stupid. tiruvanantapuram maharaja ee lainuni maa taatayyaku athani sevaku mecchukuni kaanukagaa icharata. aayana tarvaata adhi maa naannaku vachindi. aayana tarvaata adhi naake!"
tana tarvaata adhi evariki sontamavutundani telelopu misses jarj vachesaaru. gabagabamani vaallandaruu merimata gudiki bayalderadamtho aa sambhaashana ardhaantaramgaa aagipoyindi.
padnalugella pillaadini entasepani naakicchina gadilo mudukkuni, chadavadanikemi lekunda evado britishevaadu, joo davis ata, raasina Heat anna pustakaanni entasepani tirageyanu? cony encheyanu. vaallu tirigochina alikidi vinipinchi chaalaasepaindi. ika tappaka naa gadi talupu koncham teesi bayataki tongi chushanu. evaruu kanipinchaledu.
varandaaloki vachanu. aduguna noone marakalunna podavaina paper begulo cheyipetti edho teesi notlo vesukoni namulutuu undindi tanu. aa cheyi beguloki poiravadam puttaloki paamu velladam, ravadamla kanipinchindi naaku. paeru teleeni undalaantidaanni anduloonundi teesi notlo vesukuntondindi. aa kavar nakesi chaapindi. tana manikattu genupu naa mukhaniki daggaragaa nunnagaa kanipinchindi. paeru teliyani padaarthaalu nenu tinanu. vaddani taluupaanu.
"ais mukkalu kavala?" ani adigindi.
naa jawabu kosam chudakundane velli fridge teesi neelam rangu plastic tray pattukochindi. rendanchuluu pattukoni daanni villula vanchi aisu mukkalu paikegurutunte pattukuni notlo vesukundi. maroka mukkani patti neetibotlu kaarutundagaa naakandinchindi. tanu okati teesukuni patukkumani koriki tindi.
atuu itoo tirigi chusi, fridgeaki vinapadananta dooramlo unnattu nischayinchukuni, rahasyamgaa cheppindi, "ee neellu keralanundi tecchinavi. ardhagantalo gaddakatti ais aipotundi. ikkadi neellu chala slo! rendu rojulu padutundi gaddakattadaniki!" andi.
nenuu aamela patukkumani korikaanu. pallu jivvumannaayi. talalo edho jariginattanipinchindi. korikina vegaaniki aisumukka neellayi naa noti chivaralanunchi karai. rosalin nannu chusi gattigaa navvadam modalupettindi. "neeku aisu mukkalu tinadam chetakadu" andi.
tananu pareekshagaa chushanu. haf scurt, kaalarmoonni bhujalani daachani shartu vesukunundi.
appude rayyimani oka joreega tana chuttu egaradam modalupettindi. adhi tana bhujammeeda valabotunte vidilinchindi. nenu kangaarugaa tholabothe naa cheyi aa ammai bhujaniki tagili, traasu oka vaipu kindaku valinattu pakkaku vangindi.
ippudu rosalin kaalla daggara egurutondi aa joreega. mallee nenu thole prayatnamgaa cheyi visiraanu. tanu navvadam modalupettindi. ee aata agakunda saagindi kasepu. aa aata aapestademo ane bhayamto nenu manasulo devudiki dannam pettukunnaanu. kaani, adhe ayindi. panimanishi vachi rosalinnetho amma pilustunnaarani cheppindi.
aa aadivaaram saayantrapu t kaaryakramam kuudaa marichipolenide. inti bayata thotalo modalaindadi. pasuppacchagaa pandi merustunna peddapedda pallunna boppai chettu kinda idhi jarigindi. dooramgaa rendu taadichetlaku kattina podavaina veduru karralananundi kindaki digina vairokati jarj sar music roomlo unna radio antenaki veltondi. aa rediyonunchi oka aalaapana vinipistuu undindi.
misses jarj andarikee kappulo t posi icharu. pingaanii platelo biscats petti icharu. nalupalakalugaa undi paina sannani chakkara palukulu challi unnaayavi. pratee biscateakee tommidi bejjalunnayi. notlo pettukogane karigipoyavayavi. anta ruchikaramaina tommidi bejjala biskatlu tinadam adhe modatisaari!
unnattundi jarj sar tana koothurini gitar vaayinchamani aagnaapinchaaru. 'oo daadie' ani ayishtamgaa, velli gitar pattukochindi. kaalimeeda kaalesukuni, ottukune pemu kurcheelo ibbandipadutuu kuurchuni vaayinchutuu paadatam modalupettindi. aame scurt paiki jarigi endapoda tagalani tellani todalu kanipinchaayi. Don't let the stars get in your eyes ani modalaindi aa podavaina paata. Love blooms at night, in daylight it dies anna lainu nakosame rayabadinattu anipinchindi. shruthi lekunda, swaram kalavakunda paavurapu gontesukuni paadinappatikii aa paata naaku chala baga nachesindi.
ilantoka anyonyamaina kutumbaanni neneppuduu appatidaka chuseraganu. misses jarj bhujampaiki vesukunna paitalo madatalu vichukunna visanakarrala kramangaa unnaayi. vaatini jaketyloki vendi pinnutho biginchaaru. rosalin kallu munupati kante inka podavugaa chevulanu takutunnaya annattu anipinchaayi. mukhamlo merugu. jarj sar chetulu ruddukuntu bhojanala balla daggara kuurchuni utsaahamgaa maatlaadutunnaaru. vallatobatu nenuu kuurchunnaanu. 'japam cheddam!' ani aayana praarambhinchaaru.
'maa devudavayina yesu prabhuva! ellaluleni nee krupacheta ninnatilaage ee roojoo maaku labhinchina ee rotte kosam ikkada koodivunna memu dhanyavaadaalu telupukuntunnamu. alaage ee rotte kuudaa dorakanivaariki daari chuupinchumu. bharam mosevariki upasamanam kaliginche rakshakuda! maa bhaaramulanu telika paruchumu. maatho kottagaa cherina ee snehitudini rakshinchumu. aatani aasayaalannitinii neraverchumu. nee mahimanu chaaticheppenduku mammulanu aasiirvadimchu prabhuva! aameni.'
ee saari saraina chota saraina samayaniki aamen cheppesaanu. nannukuda vaari praarthanalo kalupukunnanduku santosham kaligindi. nenu aamen annappudu naavaipu kontegaa chusi, tana kallanu pakkaku tippukokunda alaane chustuu undipoyindi.
ayithe inta aahlaadakaramgaa modalaina raatri chivarikochesariki chettagaa mugisindi.
bhojanala balla daggara vunnantasepu sambhaashana chala mukhyam. adhi subhramgaa inglishulone saagindi. oka tamila mato, malayaalamo machukkuda ledu. aa ammai nadikante vegamgaa matladagalugutondi. naa ingleeshu cheekatlo nadichinattu untundi. kabatti maatala podupu paatimpu chala avasaram anipinchindi. aa podupu matalakkuda sagam samayam gaale vadilaanu.
tine pingaanii plateni chustuu tinadam nishedhinchinattu, ballapai parachivunna padaarthaalanu 'dayachesi idhi ativvandie'. 'aa rottelanu itu jarapandie' ani okarini okaru adugutuu andinchukuntuu tintaaru. idhi kuudaa naaku kotte.
aviyalm ane kotta vantakam ruchilo nenu munigipoyi vunnaanu. appudu jarj sar ingleeshulo edho adigaaru. emadigaro naaku teliyadu ganuka vinipinchukoledu. rosalin sannani swaramtho jaavaabichindi. hataattugaa paikappu adiripoyela jarj sar arichaaru. nenu vanikipoyaanu. glassulo neellameeda valayalu kanipinchaayi. aa ammai antavarakuu chustunna konte chuupunu naa meedinundi laakkuni plaetuni chustuu tinasaagindi. tana kallalo neellu tirigaayi.
misses jarj vaataavaranaanni telikaparachaalani kallatho saigalu chesaru. appatikee jarj sar mukhamlo kopam taggaledu. aayana saantinchadaaniki chala samayam pattindi.
aa raatri chaalaasepu nidrapattaka atuu itoo porlutunnaanu. gaali savvadi chesinappudella talupu terachukuntundaa ani deekshagaa chustuu unnaanu. asalu teruchukoneledu.
elano okala nidrapoyaanu. nadijaamu datakemo edho chappuduki melukuva vachindi. cheekati tappa marem kanipinchaledu gaanee evo matallantivi vinipinchaayi. gusugusagaa aada gontu, 'kaasta trai cheyyandi, please!' ani. maga gontulo evo moolugulu. mallee nissabdam. kaasepatiki mallee adhe aadagonthu, 'sare, ponlendi.' ani chiragga. tarvaata chala sepu melukune unnaagaanii emi vinipinchaledu.
cheppinatte selvanaayagam sar tellavaarujaamune vachesaaru. resistration panulannee poortichesi naaku sebarapatnam hastalle seetu ippinchesaaru. andaruu adhi chala manchi hastla ani certificate icharu. naakicchina gadiki maro iddaru studentlostaranaga satrudesapu sainyam vastundannanta aatramgaa naa sarihaddulanu aakraminchukunnaanu.
nenu naa pette, saamaanlu teesukodaaniki vachinappudu illu terache undi. panimanishi oka chepani bandameeda kadugutuu undi. aa chepa kallu peddagaa oka vaipuku terachukuni nanne chustondi. ayithe aame maatram naa vaipuki tirigi chudaledu.
gadi talupu jaarugaa terichivundi. aina akkadi alavaatuni aacharistuu talupuni rendu saarlu kottake lopalikellaanu. naa pette, sanchi pettinachote unnaayi. avi andukunnaka gadanta osaari chushanu. naa jeevitamlo marosari ikkada unde avakaasam raadani telisipoyindi.
edho gurtochina vadila corrapette daggarakelli tongi chushanu. naalugu pillale unnaayi. talli pilli mallee pillalni chotu maarustunnattundi. nalla pillipilla ledu. migilina naalugu pillaluu tama vantu kosam chustunnattunnaayi. avi mettagaa, vecchagaa unnaayi. roo-sa-li-nu ani cheppukuntu okko aksharaanikii okko pillani taakaanu.
tirigoche daarilo tanu matladina modati maata gurtochindi. 'bhayapaddava?' entha aalochinchinaa chivari maata ento gurtuku raledu.
brahmandamaina pillarlatho kattabadina aa badi, kempasmlo unna chetluu nannu aakattukunnaayi. inta pedda schoollonu ee chuttupakkala unna graamaalloonuu daanikavatalunna nagaraalloonuu jeevinche e okkarikee teleeni oka vishayam naaku matrame telusu. aa nalla pillipilla paeru aristatil. aa aalochane entho santoshaannichindi.
tana gurinchi telusukovalani unna, ela telusukovalo ardhamkaaka e prayatnamuu cheyyaledu. evarini adagaalo kuudaa teliyadu. nenu entho shramapadi seetu sampaayinchukunna ee american mishan schoollo aa ammai chadavatam ledani konnallake telisipoyindi. rosalin anna aame andamaina paeruni Rosalin ani rayala leka Rosalyn ani rayala anna ee chinna vishayankuda kanukkolede ani chala badhapaddanu.
chala kaalam tarvaata tanu keralanundi vesavi selavulaki vachuntundanii mallee chaduvulu konasaaginchadaaniki vellipoyuntundanii oohinchukunnaanu. eppatlage aa oohaki kuudaa chala aalasyamgaane vachanu.
ee kotta ballo chemistry sar villiums okate karrapettanam chalayinchevadu. mendalive anna rashya saastravetta chesina kutra kaaranamgaa memu peeriadic tabilseni kanthastham cheyyaalani agnaapinchaadu. appudu 112 eliments levu; tombairende unnaayi. entha chadivina vaatini kanthathaa pattalekapoyanu. baruvu takkuvainadi hydrosen ano, baruvainadi uranium ano aa vivaraalu naa ghnaapakaala bandala meedanunchi jaaripotune unnaayi. mundu paeru pettaka tarvaata kanukkunna eliment jermenium annadi naakeppuduu gurtundedi kaadu appatlo. kabatti aa rendellu villiums sar naa patla asantruptitone unnaadu cony jalipado peddarikantono porapatunakuda naaku E kante oka gredu ekkuvivvaalani prayatninchaledu. itani himsaku gurai nenu nidrapoye mundu rosalinni talachukolekapovadam anna daarunam kuudaa rendumudu saarlu jarigindi!
idhi jarigi ippatiki chala ellu daatindi. enno deshaalu tirigaanu. enno deshaala veedhuluu rahadaarluu gurtundipoyayi. endari mukhaalano aakarshinchaanu. enno gaalulni peelchaanu enno talupulanuu terichaanu. enno manchaalalo nidrapoyaanu. inkenno rakarakaala aahaaraalu tinnaanu.
ayithe korakagaane karigipoye sannani chakkera palukulu challina tommidi bejjala biskatlu tinna pratisaarii rosalin vasana, oka gitar notooo naa manasuloki ravadam maatram ippatikee aagaledu!
(moolam: maharajavin rayil vandi (2001) (maharajugari rayilubandi) kathala samputinundi.)
rachayita gurinchi: srilanka, yaalpaanamlo janavari 19, 1937na janminchina appadurai muttulingam vignaanasaastra pattabhadrudu. srilankalo charterd accountont gaanuu, inglandelo management accountont gaanuu patta andukunnadu. udyoganimittam palu deshaalalo nivasinchi, iravai ellu aikyaraajyasamitilo adhikaarigaa panichesi padavee viramana chesina taruvaata tamilabhaashalo tana anubhavaala aadhaaramgaa kathalu, navalaluu raastunnaaru. prastutam harward vishwavidyaalayamlo tamila bhashaki permanent cheyir koraku oka valantir groop adhyakshudugaa prayatnistunnaaru. enno pustakaalu raasaaru. 1964loo prachurinchabadina veeri kathala samputi 'akka' enno bahumatulu gelchukundi.